eða seljuvíðir er innflutt tegund , einkum til ræktunar í görðum . Hún er harðgerð , blómgar fyrir laufgun og getur orðið allhávaxin . Börkur greinanna er ljósgrár eða grágrænn , ársprotar hærðir . Laufblöðin eru 5 - 8 sm löng , sporbaugótt eða öfugegglaga , allþykk , í fyrstu mjúk en síðar nokkuð leðurkennd með bogtenntan eða ójafnan kant , meir eða minna hærð á efra borði , en þétt loðin á neðra borði . Aldinið með langri trjónu , grágrænt , stutthært . Frjóhirzlur gular . Sums staðar á landinu , einkum á Fljótsdalshéraði í grennd við Egilsstaði er seljan farin að sá sér nokkuð út , og kemur því til með að ílendast .